Alethinophidia

avanserte slanger
Afrophidia
 avanserte slanger
 boaslanger
 bolyeriaslanger
 dvergvalseslanger
 mudderslanger
 pytonslanger
 skjoldhaler
 spisshodepyton
 valseslanger
 Xenophidion
Amerophidia
 dvergboaer
 falsk korallslange

Alethinophidia er en delgruppe av slanger som omfatter alle nålevende slanger, unntatt ormeslangene. De fleste artene jakter på forholdvis store byttedyr, som regel virveldyr. Etter at de har slukt et bytte, kan de gå i lang tid uten mat.

 Bygning og levevis 
Primitive slanger har en ekstra knokkel, coronoidbeinet, i underkjeven, og de har som regel to fungerende lunger. Bukskjellene er ikke så brede som hos de avanserte slangene. Noen primitive slanger har rester av bekkenbeltet i form av to sporer som stikker ut på hver side av analåpningen. Ingen primitive slanger har giftig bitt. Ifølge Lee et al. er primitive slanger er en parafyletisk gruppe, noe en ikke ønsker i moderne fylogenetisk systematikk.

 Utbredelse 
Slangene utviklet seg sannsynligvis i de vestlige delene av superkontinentet Gondwana. Da Sør-Amerika og Afrika skilte lag i midten av kritt, ble Alethinophidia delt i to grupper. Den søramerikanske gruppen Amerophidia omfatter falsk korallslange og dvergboaer, mens den opprinnelig afrikanske gruppen Afrophidia omfatter alle andre arter. Afrophidia har i ettertid spredd seg over hele verden, og er i dag den dominerende gruppen også i Sør-Amerika.

 Indeling 
Flere genetiske studier viser at Alethinophidia er en naturlig gruppe. Vidal & Hedges hevder i en artikkel fra 2009 at evnen til å gape høyt (makrostomi) er en opprinnelig egenskap hos Alethinophidia. Falsk korallslange og de asiatiske artene i gruppen Uropeltoidea har sekundært mistet denne egenskapen, i forbindelse med overgang til et gravende liv.

Det har vært vanlig å dele slangene i tre infraordener: ormeslanger, primitive slanger og avanserte slanger. I gruppen primitive slanger (Henophidia) har en samlet arter som har beholdt opprinnelige bygningstrekk, som er forsvunnet hos de avanserte slangene. De mest kjente primitive slangene er kvelerslangene, altså boa- og pytonslangene, men gruppen omfatter også noen mindre kjente, gravende arter.

 Fylogeni  
Følgende kladogram viser slektskapsforholdene innenfor Alethinophidia ifølge Vidal & Hedges. Den lite kjente sørøstasiatiske slekten Xenophidion er ikke tatt med i denne studien. Afrophidia utenom de avanserte slangene danner en naturlig gruppe som eventuelt kan kalles Henophidia.

 Referanser 

 Eksterne lenker 


Kategori:Slanger
Kategori:Dyr formelt beskrevet av Franz Nopcsa
Kategori:Krypdyr formelt beskrevet i 1923